Garèng : Iki ora klêbu nalar, Truk. Awit miturut kandhamu mau, têsèn kuwi pagaweyane mung dadi lantarane kaum importir karo kaum bathik. Dadi cara-carane kira-kira rak iya mangkene upamane:@Kaum bathik butuh: malam, nila, kudhu lan liya-liyane, banjur dhawuh nyang têsèn mangkene: kula saniki butuh malam sêmèntên, kudhu sêmèntên, nila sêmèntên, êmpun saniki sampeyan tukokake têng ndara tuwan importir. Niki prêsène kangge sampeyan: krupyuk. Têsèn banjur amangsuli: Inggih kêsuwun. Banjur sranthal lumayu nyang tuwan importir, sarta matur mangkene: Tuwan, Mas Cagopla nyuwun dipun kintu:[1]
